Shell-tanken i Haverslev blev udsat for røveri natten til tirsdag. Ekspedienten blev truet med kniv til at udlevere penge.

Ved 01-tiden kom to maskerede mænd ind i butikken. Den ene holdt en lang kniv i hånden og råbte "hit med pengene". De to røvere fik udleveret omkring 1.000 kroner. Efterfølgende flygtede de fra stedet. De to mænd beskrives som: 18 til 22 år cirka 180 centimeter høje og normale af bygning Iført mørkt tøj og maskerede. Oplysninger kan gives til Nordjyllands Politi på telefon 114